《梦杨十七》
宋代·刘攽

昔游梁宋都，偶与夫子并。尔来各分飞，岂独岁月永。

往事若有亡，魂交幸俄顷。如从杏山宴，坐弄南湖景。

置酒肠已开，论诗心为领。君言此会难，惊悟卧南郢。

人生日月内，觉寐谁能省。适心故为欢，好梦亦所幸。

自吾客遐方，尘事久幽屏。乃知逃空虚，终日思咳謦。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。